Serekwekîla Koma HDPyî Merale Daniş Beştaş pare kerd ke goreyê zanayîşan zîndanan de vera vîrusê Korona tebdîr nêame girewtene. Beştaşe vat: ''Zîndanan de malzemeyê sey lapik, maske nêdîyenê tepişteyan û personelan, pakîye kêm a, koxuşî qerebalix ê coka zîndanan de rîskêko pîl esto.  Eke çareserîyêke nêra peydakerdene zerarê pîlî do bêrê meydan ke telafîya înan zehmet a. Xora tay tepişteyî merdî zî.''
Beştale derheqê qanûnê înfazî de ke Meclîs de ame qebulkerdene de vat: ''Wextê ercnayîşê pakete de ma rim ard ziwan. Vurnayîşê qanûnî yo ke pê ci 90 hezar kesî vera dîyenê, efû yo. No qanûn qanûnêkê efû yo. Nêverdayîşê tepişteyan ê sîyasîyan pratîk û klasîkê AKPyî yo. AKP xîret keno nê krîzî ra fayde bivîno, muxalîfan zîndan de biverdo û înan çin bikero.''
Senî ke 15ê temmuze ra dima binê nameyê FETOyî de wezîfedarê muxalîfî umûmîye ra ameyî vetene û mehkumê xizanîye ameyî kerdene, nika zî zîndanan de muxalîfan yenê hedefkerdene. Zîndanî seke nîşaneya welatêkî yê. AKPyî pê vurnayîşê qanûnî nîyetê xo komelî rê eşkera kerd.''
